GULF เดินหน้าทุบสถิติ “ออลไทม์ไฮ” ดันราคาทะลุ 200 บ. โบรกฯชี้ผลงานโตต่อเนื่อง!
GULF เดินหน้าทุบสถิติ “ออลไทม์ไฮ” ดันราคาทะลุ 200 บ. โบรกฯชี้ผลงานโตต่อเนื่อง!
GULF เดินหน้าทุบสถิติ “ออลไทม์ไฮ” ดันราคาทะลุ 200 บ. โบรกฯชี้ผลงานโตต่อเนื่อง!
22 ม.ค. 2563

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 15.19 น. อยู่ที่ระดับ 200 บาท บวก 2.50 บาท หรือ 1.27% สูงสุดที่ระดับ 201 บาท ต่ำสุดที่ระดับ 195.50 บาท ด้วยมูลค่าการซื้อขาย 1.5 พันล้านบาท โดยราคาหุ้น GULF ยังคงทะยานขึ้นอย่างต่อเนื่องจนยืนเหนือราคา 200 บาท

ด้านบทวิเคราะห์ บล.กรุงศรี จำกัด (มหาชน) ระบุว่า GULF จัดเป็นหุ้นในกลุ่ม Defensive ประเมินผลการดำเนินงานงวดไตรมาส 4/62 ออกมาดี และดีต่อเนื่องในปี 2563
ขณะที่ บล.เอเอสแอล ระบุในบทวิเคราะห์ แนะนำให้ลงทุนในหุ้นกลุ่ม “โรงไฟฟ้า” ในระยะสั้น เช่น RATCH, EA และ GULF เนื่องจากปัจจัยพื้นฐานยังดี อีกทั้งมองว่าเป็นกลุ่มที่ดีเนื่องจากผลประกอบการของบริษัทที่ผลิตไฟฟ้าขายส่วนใหญ่แล้วไม่ได้แย่ลงในยามที่เศรษฐกิจซบเซา
 